בעלי רכבי כביש שטח של ב.מ.וו מזומנים בימים אלה למוסכי החברה בארצות הברית. הסיבה: בעיה בציריות. כך עולה מהודעה שפרסם ה-NHTSA, ארגון הבטיחות בדרכים האמריקאי.
על פי הודעת ה-NHTSA, מים ולכלוך המצוי על פני הכביש עלולים לחדור לציריה ולגרום לפגיעה במיסב המביאה, בסופו של דבר, לכשל. התקלה הפוטנציאלית משפיעה על ב.מ.וו X5 שיוצרו בין 2011 ל-2013 וגם על ב.מ.וו X6 שיוצרו באותן שנים.
בסך הכל, בארה"ב מדובר ב-121,737 כלי רכב. על פי ב.מ.וו, התיקון דורש החלפה של הציריה במלואה.